REGLAMENT DE COMUNICACIONS I NOTIFICACIONS ELECTRÒNIQUES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2003)
  + [Valencià](/va/acuerdo/2003)






Selector de idioma

Leer

* [Español](/es/acuerdo/2003)
* [Valencià](/va/acuerdo/2003)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE COMUNICACIONS I NOTIFICACIONS ELECTRÒNIQUES[Butlletí Oficial Universitat d'Alacant](/ca/Publicacion)
=================================================================================================================

Secretaria General

Butlletí Oficial Universitat d'Alacant





REGLAMENT DE COMUNICACIONS I NOTIFICACIONS ELECTRÒNIQUES

Data d'aprovació
:   28/03/2012

Data de publicació
:   03/04/2012

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=2003.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2003)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2003)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE COMUNICACIONS I NOTIFICACIONS ELECTRÒNIQUES&url=https://www.boua.ua.es/va/acuerdo/2003)

**Títol:** REGLAMENT DE COMUNICACIONS I NOTIFICACIONS ELECTRÒNIQUES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 28 de març de 2012

REGLAMENT DE COMUNICACIONS I NOTIFICACIONS ELECTRÒNIQUES

EXPOSICIÓ DE MOTIUS

La publicació d’aquest Reglament s'emmarca en el Projecte d'Administració Electrònica iniciat per la Universitat d'Alacant amb la creació de la seu electrònica i el registre electrònic (DOCV 30 de desembre de 2011).

En aquesta norma, seguint el que disposa la Llei 11/2007, de 22 de juny, d'accés electrònic dels ciutadans als Serveis Públics, es regula el règim de les comunicacions i notificacions electròniques, com instruments bàsics per a facilitar la comunicació de la Universitat amb la comunitat universitària i amb els ciutadans en general, i com instruments perquè puga dur-se a terme el procediment administratiu per via electrònica.

En particular, es regula l'ús de la notificació electrònica i s'estableix la pràctica i efectes de la notificació, establint les garanties necessàries per a dotar al sistema de la necessària seguretat jurídica.

Títol I

Disposicions generals

Article 1. Objecte i àmbit d'aplicació

L’objectiu d’aquest Reglament és establir el règim aplicable a les comunicacions electròniques i a la notificació electrònica dels procediments administratius que es desenvolupen en la Universitat d'Alacant.

Títol II

Les comunicacions electròniques

Article 2. Ús de les comunicacions electròniques en la Universitat d'Alacant

1. Els membres de la comunitat universitària i els ciutadans en general podran elegir el tipus de mitjà de comunicació, electrònic o no, que utilitzaran en les seues relacions amb la Universitat d'Alacant. L'opció per un mitjà o per un altre no serà vinculant per al ciutadà, que en qualsevol moment podrà optar per utilitzar un mitjà diferent del que haja elegit inicialment. El canvi d'opció començarà a produir efectes respecte de les comunicacions que s’hagen començat a tramitar a partir de l'endemà de la recepció de la sol·licitud corresponent en el Registre General / Registre Electrònic de la Universitat d'Alacant.

2. No obstant el que s’acaba d’exposar, la Universitat d'Alacant podrà establir l'obligatorietat d'utilitzar mitjans electrònics respecte de procediments dirigits a la comunitat universitària, o quan els interessats es corresponguen amb persones jurídiques o col·lectius de persones físiques que, per raó de la seua capacitat econòmica o tècnica, dedicació professional o altres motius acreditats, es puga garantir que disposen dels mitjans tècnics per a rebre-les i accedir-hi.

Article 3. Consentiment dels destinataris

1. La Universitat d'Alacant utilitzarà mitjans electrònics en les seues comunicacions amb els membres de la comunitat universitària i amb els ciutadans en general sempre que ho hagen sol·licitat o consentit expressament. Tant la sol·licitud com el consentiment es podran emetre  i obtenir per mitjans electrònics.

2. El consentiment de l'interessat podrà tenir caràcter general per a tots els tràmits en què es relacione amb la universitat, o particular per a un tràmit o més d’un, segons ho haja manifestat.

Article 4. Validesa de la comunicació electrònica

1. Es consideraran vàlides les comunicacions a través de mitjans electrònics quan aquests mitjans permeten tenir constància de la transmissió i recepció de les dades i del contingut íntegre de la comunicació, i permeten identificar-ne el remitent i els destinataris manera fefaent.

2. El Registre Electrònic de la Universitat d'Alacant és l'únic mitjà electrònic que podran utilitzar els ciutadans per a comunicar-se amb la Universitat d'Alacant en els casos que pretenguen deixar constància de la transmissió i recepció de la comunicació, així com de la seua integritat i data.

Títol III

Notificació electrònica

Article 5. Ús de la notificació electrònica

1. La Universitat d'Alacant podrà fer les notificacions per mitjans electrònics en els supòsits en què l'interessat haja assenyalat aquest mitjà com a preferent i consentisca expressament la seua utilització, o en els casos que es puga establir l'obligatorietat d'acord amb el que estableix l'apartat segon de l'article 2.

2. El consentiment es podrà prestar de manera individual per a cada procediment, o amb caràcter general per a tots els procediments que se seguisquen amb la Universitat.

3. En qualsevol moment de la tramitació del procediment, el ciutadà podrà elegir aquest mitjà de notificació com a preferent. Igualment, una vegada iniciat el procediment podrà revocar el seu consentiment perquè envien les notificacions per via electrònica. En aquest últim cas, haurà de comunicar-ho per escrit (electrònic o convencional) a l'òrgan competent, a través del Registre General / Registre Electrònic, i indicar un domicili postal per a efectuar les notificacions successives.

4. La Universitat podrà incloure en els plecs de clàusules dels procediments de contractació administrativa l'obligatorietat per als licitadors i contractistes d'utilitzar com a mitjà de notificació la notificació electrònica. En el cas que es tracte d'una opció dependent del consentiment del tercer, es podrà considerar per a aquells que consentisquen l'ús de la notificació electrònica, un criteri de valoració de les ofertes.

Article 6. Adreça electrònica per a la notificació

1. Si la Universitat d'Alacant ha establit l'obligatorietat d'utilitzar el correu electrònic per efectuar notificacions als membres de la comunitat universitària, l'adreça electrònica de notificació serà la que la Universitat els haja facilitat. Aquesta adreça electrònica té vigència indefinida com a adreça vàlida a l'efecte de comunicació de la notificació, llevat que es perda la condició de membre de la comunitat universitària.

2. Si la Universitat d'Alacant no ha establit l'obligatorietat d'utilitzar mitjans electrònics, l'adreça de correu electrònic de notificació serà la que l'interessat haja indicat a aquests efectes, sempre que complisca els requisits previstos legalment.

Article 7. Pràctica i efectes de la notificació

1. La notificació es considerarà practicada, amb caràcter general legal, en el moment en què s'accedeix al contingut del missatge de notificació.

2. Es considerarà consentida la pràctica de la notificació per mitjans electrònics en relació amb una determinada actuació administrativa en el cas que, després d'haver sigut realitzada per una de les formes vàlidament reconegudes per a fer-ho, l'interessat faça actuacions que suposen el coneixement del contingut i abast de la resolució o acte objecte de la notificació. La notificació tindrà efecte a partir de la data en què l'interessat faça aquestes actuacions

3. El sistema de notificació ha de possibilitar l'acreditació de les dates i hores en què es produeix la recepció de la notificació en l'adreça electrònica de la persona a qui es dirigeix, així com l'accés al contingut del missatge de notificació. Així mateix, haurà de permetre conèixer si per qualsevol raó tècnica les actuacions descrites anteriorment han resultat impossibles.

4. Quan hi haja constància de la posada a la disposició de la notificació en l'adreça electrònica i hagen transcorregut deu dies naturals sense que s'accedisca al seu contingut, es considerarà que la notificació ha sigut rebutjada amb els efectes que preveu l'article 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, llevat que d'ofici o a instàncies de la persona destinatària es comprove la impossibilitat tècnica o material de l'accés.

Disposició final. Entrada en vigor

Aquest Reglament entrarà en vigor l'endemà de publicar-se en el Butlletí Oficial de la Universitat d'Alacant, una vegada siga aprovat pel Consell de Govern de la Universitat.





[Carretera Sant Vicent del Raspeig s/n  
03267 Sant Vicent del Raspeig - Alacant  
 Tel. 25 246 0962 - Fax 49 500 1065](https://www.google.es/maps/@61.936723,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12146&trk=tyah&trkInfo=tarId%9Q8235150101734%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)